
Y MAE cysgod tywyll angeu 

Ar ein llwybrau yn mhob lle, 
_ Teimlir ei ddylanwad pruddaidd, 

Yn y Gogledd fel y De; 

Dan ei effaith gwywa'r blodau 
A'r rhosynau teg eu gwedd, 

A gyr hefyd feib athrylith 
Âr fyr rybudd i oer fedd. 


Wele eto un yn rhagor 

O ddefnyddiol weision Duw, 
Wedi cael ei roi i huno 

Yn y bedd, o dir y byw; 
“'Tanymarian” wedi marw! 

Y brawd anwyl yn y glyn! 
Fe wna meddwl ei fod yno 

Wneyd ein llygaid heddyw'n llyn. 


'Teimlo'r y'm fel plant amddifaid 
Wedi colli tyner dad ; 

Un fu'n uchel yn yr eglwys, 
Un fu'n anwyl gan ei wlad; 

Un fu'n ffyddlon fel gweinidog, 
Un ddyrchafai Crist a'i Groes; . 

â Un er marw a lefara 
w_ “ Dros ei Dduw, am lawer oes. 

“ Fr nad allai ef ymffrostio 
Mewn uchel-waed cestyll clyd, 
Cysylltiadau henafiaethol 
A fawr berchir gan y byd; 
Fe dderbyniodd well trysorau 
Mwy parhaol, gan y nef— 
Meddwl bywiog, llawn athrylith, 
Teimlad dwfn, ac awen gref. 


“'Tanymarian ” oedd prif gerddor 
Cymru dawel, gwlad y gân; 
Cyfansoddodd dônau swynol, 
lawn o fywyd, llawn o dân; 
Handel oedd yn mysg ei frodyr, 
Ac a berchid ar bob awr; 
Eto teimlai'n ostyngedig 
Fel pe'n amheu'i fod yn fawr. 


O! mor llawn o swyn trydanol 
Fyddai pan y.canai'i hun. 
'Treiddiai'i lais toddedig grymus 
At deimladau dyfnaf dyn ; 
Wrth ei glywed braidd na thybiem 
Mai rhyw angel cryf oedd ef, 
Gyda'i odlau yn dyrchafu 
Ein heneidiau tua'r nef. 


Beirniad craffus, llawn medrusrwydd, 
Manwl a diwyrni oedd, 
Fel y cyfryw aeth ei enw 
Drwy ein brodir oll ar g'oedd; 
Fel Astrea daliai'r glorian 
Yn ei law'n ofalus iawn ; 
A gwnai gyda'r cystadleuwyr. 
Yn mhob lle gyfiawnder llawn. 


Ac ar lwyfan yr Eisteddfod 
O mor hynod fedrus fu! 
Gyda swyn ei wir arabedd 
Fe arweiniai ddirfawr lu ; 
Gwnai ei ffraethder greu dyddordeb 
A thawelau'r chwyddawg dôn; 

Dan ddylanwad ei ffraethineb 
Teimlai'r lluaws oll yn llon. 


Meddai awen bardd naturiol 
Canai fel y Salmydd gynt; 
Hoffai rodio'n mysg y blodau, « 

Carai glywed cerdd y gwynt ; 


“Tafla'i enaid bywiog cynhes 


I linellau tlws ei gân, 
A gwnai swyn ei eiriau yru 
Y darllenydd:oer ar dân. 


Hefyd, megys efengylydd 
Safai'n uchel gan ei wlad, 
Teimlai'n ddedwydd wrth gyhoeddi 
Llawnder trefn maddeuant rhad ; 
Carai son am Aberth Iesu, 
Teimlai gartref wrth ei Groes— 
Wylai'r dorf, ac wylai yntau, 
Fel pe'n teimlo'i ing a'i loes, 


Nid anghofir byth gan filoedd 
O'i gydwladwyr, 'nawr sydd drist, 
Y dwfn deimlad a gynyrchai 
Pan ddarluniai angeu Crist ; 
Syml ac addysgiadol oeddynt 
Ei bregethau yn mhob lle, 
Ac fe deimlid fod pob brawddeg 
Dan eneiniad gwlith y ne'. 


Ond mae'r cyfaill a fawr garem 
'N awr yn farw yn ei fedd; 
Ni chawn yma'i fwyn gymdeithas, 
Oedd lawn hoffder a llawn hedd ; 
Mae y cerddor medrus, swynol 
Wedi cyrhaedd pen ei daith ; 
Darfod wnaeth ei “wythnos” yntau, 
A rhoes heibio ei hoff waith. 


Mwy ni chlywir ei bereidd-lais 
Yn gwefreiddio'r dyrfa fawr ; 
Mwy ni welir ei fwyn wenau 

Oedd i ni fel toriad gwawr; 
Mwy ni chawn y fraint o'i glywed 
Yn gwahodd i'r Ddwyfol wledd ; 
Huno mae yn ddystaw heddyw 
Yn ystafell oer y bedd. 


Yn y bedd! O! na nid yno 
Y mae'r oll o hono ef, 

Nid oes yma ond y marwol— 
Y mae Stephen yn y nef; 
Uno wnaeth â chôr y gwynfyd 
A'r folianus dyrfa fawr ; 

Cana heddyw yn felusach 
Nag y canodd ar y llawr. 


Boed i'w deulu hoff sy'n wylo, 

A'r eglwysi sydd yn brudd, 
Edrych arno gyda'i Arglwydd 
. Heb un deigryn ar ei rudd ; 
Fe wna hyn eu cynorthwyo 

I foddloni i drefn y nef, 
Nes cael eto adnewyddu 

Y gymdeithas gydag ef. 


Bellach, rhaid i mi derfynu 
Fy “ ngalargerdd ” uwch ei fedd, 
Sychu'm dagrau, ymfoddloni 
I drefn ddoeth y Hl sedd ; 
Ond an-hawdd yw peidio wylo 
Uwch ben bedd fath.gyfaill cun ; 
Ond rhaid gwneyd gan ddweyd fy nheimlad 
Yn ei eiriau ef ei hun :— 


' “Ni waeth imi heb ffarwelio, 
Deuaf atat yn y man, 
I fwynhau'r orphwysfa hono. 
A bwrcaswyd ar ein rhan g^“ 
Mae fy wythnos inau'n darfod, 
Wythnos dra helbulus yw, 
Fy nos Sadwrn sydd yn dyfod— 
Yna lienfíych oabboth Duw.” 
IEUAN O LEYN, 

